# Jäätmekava

Jäätmekava kirjeldab hoone/rajatise ehituse/lammutamise käigus tekkivate jäätmete käitlemist.

Ehitusobjekt: Linnuse juurdepääsutee

Ehituse alustamise eeldatav algus ja lõpukuupäev: mai 2017 – juuli 2017

## Pinnasetööde mahtude bilanss

|  |  |  |  |  |
| --- | --- | --- | --- | --- |
| Nr | Pinnase liik | Eeldatav kogus | Ühik | Eeldatav käitluskoht või käitleja |
| 1 | Kasvupinnas | 8 | m3 | Kasutatakse samal kinnistul haljastamiseks |
| 2 | Kivid ja pinnas | 5 | m3 | Kasutatakse samal kinnistul täiteks |

## Juhised ehitajale

* Ehitusobjektil tekkivad jäätmed **sorteeritakse kohapeal** liikide kaupa vastavalt jäätmekavale ja paigutatakse eraldi konteineritesse mahuga 0,24 – 10 m3, mis on vastavalt tähistatud. Pinnas ja kaevis paigutatakse eraldi hunnikutesse.
* **Ohtlike ehitusjäätmete** kogumiseks kasutatavad mahutid märgistatakse ja lukustatakse/tagatakse nende valve.
* **Ehitusjäätmeid võib üle anda** vedamiseks, kõrvaldamiseks või taaskasutamiseks ainult isikule, kellel on asjakohane [jäätmeluba](http://www.keskkonnaamet.ee/teenused/jaatmed-2/) või kes on ehitusjäätmete käitlejana **registreeritud**. Ohtlike ehitusjäätmete üleandmisel peab jäätmevaldaja kontrollima, et isikul, kellele jäätmed üle antakse, on lisaks jäätmeloale ka **ohtlike jäätmete käitluslitsents**. Lubade ja litsentside olemasolu saab kontrollida [keskkonnalubade infosüsteemist](https://eteenus.keskkonnaamet.ee/?page=avalik_otsing&act=avalik_stat_koond&u=20151130105353). Jäätmete üleandmisel vormistatakse seda tõendav dokument.
* **Pinnase ladustamisel** väljaspool kinnistut tuleb taotleda Keskkonnaametilt [registreerimistõend](http://www.keskkonnaamet.ee/teenused/jaatmed-2/registreerimistoend/).
* Kui pinnas kaevatakse välja kaevetööde käigus looduslikust olekust, st tekib **kaevis**, on võimalik seda kasutada vastavalt [maapõueseaduse §-le 60](https://www.riigiteataja.ee/akt/107072015023). Kaevise võõrandamine või selle väljaspool kinnisasja kasutamine on lubatud ainult Keskkonnaameti nõusolekul.
* **Puidujäätmeid** võib põletada/kasutada kütteks vaid juhul, kui need pole värvitud, lakitud ega immutatud.
* **Asbestitööde** tegemisel tuleb järgida keskkonnaministri määrust [asbesti sisaldavate jäätmete käitlusnõuete](https://www.riigiteataja.ee/akt/104062013009?leiaKehtiv) kohta.
* Tööde käigus avastatud **reostusnähtudega pinnas** viiakse erikäitlusse. Reostuse avastamisest teavitada Kuressaare Linnavalitsust.
* Muus osas tuleb jäätmete nõuetekohasel käitlemisel lähtuda [Lääne-Saaremaa jäätmehoolduseeskirjast](https://www.riigiteataja.ee/akt/401042016010) ja [jäätmeseadusest](https://www.riigiteataja.ee/akt/108072014017?leiaKehtiv).
* Pärast ehitustööde/lammutustööde lõppemist esitada Kuressaare Linnavalitsusele ([katrin.koppel@kuressaare.ee](mailto:katrin.koppel@kuressaare.ee)) kooskõlastamiseks **ehitusjäätmete õiend** (Lääne-Saaremaa jäätmehoolduseeskirja [Lisa 4](https://www.riigiteataja.ee/aktilisa/4010/4201/6010/Lisa_4.pdf)). Vajadusel esitatakse lisaks jäätmete üleandmisel vormistatud dokumendid.
* Ehitusjäätmete **nõuetekohase käitlemise eest vastutab** ehitise omanik/valdaja/ ehituse peatöövõtja (kellega sõlmitakse eelnevalt vastav kokkulepe).